Kuifkopboskraai - Wikipedia
(Aangestuur vanaf Ceratogymna brevis)
Wyfie (links) en mannetjie (regs) by Lagos Dieretuin, Portugal
Die Kuifkopboskraai (Bycanistes brevis) is 'n groot neushoringvoël, met 'n lengte van 75 tot 80 cm, gekarakteriseer deur 'n baie groot roomkleurige kas op die snawel, wat kleiner by die wyfie is. Die kop is silwergrys en die res van die vere is swart, behalwe 'n breë wit streep op die laer rug.
Kuifkopboskraaie kom minder gereeld voor en is gelokaliseerde inwoners van die hoë immergroen woude van Oos-Afrika vanaf Ethiopië tot Suid-Afrika. In Zimbabwe word hulle bedreig deur die vernietiging van habitat. Gewoonlik leef hulle in pare maar hulle maak soms nes in swerms van honderde individue.
Hierdie neushoringvoël eet vrugte, insekte, klein voëltjies, knaagdiere, klein reptiele en honderdpote. Hulle paar in die lente (September en Oktober) en lê groepe van 1 tot 3 wit eiers, wat tot 40 dae neem om uit te broei. Die jong voëls bly by beide ouers vir ongeveer 80 dae.
Wyfie (bo) en mannetjie (onder)
Wikimedia Commons bevat media in verband met Bycanistes brevis.
BirdLife Spesie Feitekaart.
Ontsluit van "https://af.wikipedia.org/w/index.php?title=Kuifkopboskraai&oldid=1804693"
Die bladsy is laas op 10 September 2018 om 04:47 bygewerk.